
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ

Πέμπτη, 29 Οκτωβρίου 2026

ΔΕΛΤΙΟ ΤΥΠΟΥ
Συλλήψεις αλλοδαπών στην Χίο – Τραυματισμός ναυτικού στην Άνδρο – Παροχή συνδρομής σε κολυμβητή στη Σητεία – Εντοπισμός πυρομαχικού υλικού στη Λέρο


Τις πρωινές ώρες σήμερα, στελέχη του Γραφείου Ασφαλείας και της Περιφερειακής Ομάδας Δίωξης Ναρκωτικών (ΠΟΔΙΝ) του Κεντρικού Λιμεναρχείου Χίου, προέβησαν στη σύλληψη δύο 24χρονων αλλοδαπών (υπηκόων Ερυθραίας) και ενός 26χρονου αλλοδαπού (ανιθαγενή) για παράνομη διαμονή στην Ελληνική Επικράτεια και για παραβάσεις του Π.Κ.. Ειδικότερα, σε έλεγχο που διενεργήθηκε από στελέχη Λ.Σ.-ΕΛ.ΑΚΤ., κατά την αποβίβαση από ένα επιβατηγό – οχηματαγωγό (Ε/Γ-Ο/Γ) πλοίο προερχόμενο από Πειραιά, εντοπίστηκαν οι δύο 24χρονοι, να κατέχουν και να επιδεικνύουν πλαστά δελτία αιτούντος ασύλου και συνελήφθησαν για παράβαση του άρθρου 27 του Ν.5226/2025 (Παράνομη διαμονή στην ελληνική επικράτεια), του άρθρου 216 του Π.Κ. (Πλαστογραφία), του άρθρου 217 του Π.Κ. (Πλαστογραφία πιστοποιητικών) και του άρθρου 394 του Π.Κ. (Αποδοχή και διάθεση προϊόντων εγκλήματος). Ο 24χρονος αλλοδαπός κατά τον διενεργούμενο έλεγχο, δεν διέθετε αποδεικτικά στοιχεία ταυτότητας και συνελήφθη για παράβαση του άρθρου 27 του Ν.5226/2025 (Παράνομη διαμονή στην ελληνική επικράτεια). Από το Κεντρικό Λιμεναρχείο Χίου που διενεργεί την προανάκριση, κατασχέθηκαν τα πλαστά έγγραφα.
*****

Τις πρωινές ώρες σήμερα, ενημερώθηκε η Λιμενική Αρχή του Γαυρίου για τον τραυματισμό ενός 57χρονου ημεδαπού ναυτικού (ειδικότητας ναυτόπαι) ενός φορτηγού (Φ/Γ) πλοίου ελληνικής σημαίας, κατά τη διάρκεια εκτέλεσης εργασιών, στη θαλάσσια περιοχή «ΚΥΠΡΙ» Ν. Άνδρου. Ο ανωτέρω παρελήφθη από Περιπολικό σκάφος Λ.Σ.-ΕΛ.ΑΚΤ. και μεταφέρθηκε στο λιμάνι του Γαυρίου, απ’ όπου διακομίστηκε σε ιδιώτη ιατρό, για παροχή πρώτων βοηθειών. Προανάκριση διενεργείται από το Α’ Λιμενικό Τμήμα Γαυρίου του Λιμεναρχείου Άνδρου. 
*****

Τις μεσημβρινές ώρες σήμερα, ενημερώθηκαν οι Λιμενικές Αρχές της Ιεράπετρας και της Σητείας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., ότι ένας 42χρονος αλλοδαπός κολυμβητής (υπήκοος Ρουμανίας) βρισκόταν σε δυσχερή θέση, στη θαλάσσια περιοχή της, παραλίας «ΑΡΓΙΛΟΣ», νοτιοανατολικά της Σητείας. Αμέσως, στο σημείο μετέβησαν Περιπολικό σκάφος Λ.Σ.-ΕΛ.ΑΚΤ. (ΠΛΣ), το ερασιτεχνικό σκάφος «ΜΑΝΟΣ» Σ.Σ.179, καθώς και Περιπολικό όχημα Λ.Σ.-ΕΛ.ΑΚΤ. από ξηράς. Ο 42χρονος κολυμβητής εντοπίστηκε από στελέχη Λ.Σ.-ΕΛ.ΑΚΤ. στην παραλία «ΑΜΑΤΟΥ» Σητείας, καλά στην υγεία του , ενώ δήλωσε ότι δεν επιθυμεί ιατρική περίθαλψη. 
*****

Τις πρωινές ώρες σήμερα, ενημερώθηκε η Λιμενική Αρχή της Λέρου για τον εντοπισμό πυρομαχικού υλικού (φυσίγγια) στη θαλάσσια περιοχή «ΜΠΟΥΡΤΖΙ» Αγίας Μαρίνας Λέρου. Στο σημείο μετέβησαν στελέχη Λ.Σ.-ΕΛ.ΑΚΤ. ,όπου με την συνδρομή επαγγελματία δύτη, εντοπίστηκαν και ανασύρθηκαν ενενήντα τρία (93) φυσίγγια διαμετρήματος 7,62 mm, σε κατάσταση οξείδωσης. Από το Λιμεναρχείο Λέρου που διενεργεί την προανάκριση, ενημερώθηκαν οι αρμόδιες Υπηρεσίες για τις δικές τους ενέργειες. 

